text:
ОЗНАЧАВАНЕ НА НАКЛОНА НАДОЛУ НА ГРАНИЦАТА НА СВЕТЛИННИЯ СНОП НА ФАРОВЕТЕ ЗА КЪСИ СВЕТЛИНИ, ПОСОЧЕН В ТОЧКА 6.2.6.1.1, И НАКЛОНА НАДОЛУ НА ГРАНИЦАТА НА СВЕТЛИННИЯ СНОП НА ПРЕДНИЯ ФАР ЗА МЪГЛА, ПОСОЧЕН В ТОЧКА 6.3.6.1.2 ОТ НАСТОЯЩОТО ПРАВИЛО
 Пример 1
 Размерът на символа и буквите е по усмотрение на производителя.
 Пример 2
 Размерът на символа и буквите е по усмотрение на производителя.
 ПРИЛОЖЕНИЕ 8
 ОРГАНИ ЗА УПРАВЛЕНИЕ НА УСТРОЙСТВАТА ЗА РЕГУЛИРАНЕ НА ПРЕДНИТЕ ФАРОВЕ, ПОСОЧЕНИ В ТОЧКА 6.2.6.2.2 ОТ НАСТОЯЩОТО ПРАВИЛО
 1. СПЕЦИФИКАЦИИ
 1.1.
 Наклонът надолу на снопа на късите светлини трябва във всички случаи да се постигне по един от следните начини:
 а)
 чрез придвижване на органа за управление надолу или наляво;
 б)
 чрез завъртане на органа за управление в посока, обратна на часовниковата стрелка;
 в)
 чрез натискане на бутон (орган от тип с натискане и дърпане).
 Ако се използват няколко бутона за регулиране на светлинния сноп, бутонът, който дава най-голям наклон надолу, трябва да е инсталиран вляво или под бутона (бутоните), съответстващ на други положения на регулиране на късите светлини.
 Въртящ орган за управление, който е разположен с белега към шофьора или от който се вижда само белегът, трябва да следва принципа на работа на органите за управление от тип а) или в).
 1.1.1.
 Върху този орган за управление трябва да са нанесени символи, които ясно да указват посоките, съответстващи на придвижване нагоре и надолу на наклона на снопа на късите светлини.
 1.2.
 Положението „0“ отговаря на началния наклон съгласно точка 6.2.6.1.1 от настоящото правило.
 1.3.
 Положението „0“, което съгласно точка 6.2.6.2.2 от настоящото правило трябва да е положението „стоп“, не е задължително да се намира в края на скалата.
 1.4.
 Маркировките, нанесени върху органа за управление, трябва да са обяснени в ръководството на водача.
 1.5.
 За разпознаване на органите за управление могат да бъдат използвани само посочените по-долу символи:
 Могат да се използват също символи с четири вместо с пет линии.
 Пример 1
 Пример 2
 Пример 3
 ПРИЛОЖЕНИЕ 9
 КОНТРОЛ НА СЪОТВЕТСТВИЕТО НА ПРОИЗВОДСТВОТО
 1. ИЗПИТАНИЯ
 1.1. Положение на светлините:
 Положението на светлините, определено в точка 2.7 на настоящото правило, по широчина, във височина и по дължина, следва да се проверява в съответствие с общите изисквания, посочени в точки 2.8—2.10, 2.14 и 5.4 на настоящото правило.
 Стойностите, измерени за разстоянията, трябва да са такива, че да са изпълнени индивидуалните спецификации, отнасящи се за всяка светлина.
 1.2. Видимост на светлините
 1.2.1. Ъглите на геометрична видимост се проверяват в съответствие с точка 2.13 на настоящото правило.
 Стойностите, измерени за ъглите трябва да са такива, че да са изпълнени индивидуалните спецификации, отнасящи се за всяка светлина, с изключение на това че границите на ъглите може да имат допустимо отклонение, съответстващо на изменението от ± 3o, разрешено в точка 5.3 за монтажа на устройства за светлинна сигнализация.
 1.2.2. Видимостта на червена светлина при наблюдаване отпред и на бяла светлина при наблюдаване отзад се проверяват в съответствие с точка 5.10 на настоящото правило.
 1.3. Регулиране на фаровете за къси светлини и предни фарове за мъгла от клас „F3“ в посока напред
 1.3.1.


text:
Начален наклон надолу
 Началният наклон надолу на границата на снопа на късите светлини и на предните фарове за мъгла от клас „F3“ се задава равен на числото върху металната плака, както се изисква и е показано в приложение 7.
 Като вариант, производителят може да зададе начален наклон в съответствие с число, което е различно от числото на плаката, ако може да докаже, че това число е представително за одобрения тип, когато се изпитва в съответствие с методиките, поместени в приложение 6 и по-специално в точка 4.1.
 1.3.2. Изменение на наклона с натоварването
 Изменението на наклона надолу на снопа на късите светлини във функция от условията на натоварване, специфицирани в тази точка, трябва да остава в граници:
 0,2 % до 2,8 %
 при височина на монтиране на фара h < 0,8 m;
 0,2 % до 2,8 %
 при височина на монтиране на фара 0,8 ≤ h ≤ 1; или
 0,7 % до 3,3 %
 (в съответствие с обхвата на насочване, избран от производителя при одобрението на типа);
 0,7 % до 3,3 %
 при височина на монтиране на фара 1 < h ≤ 1,2 m;
 1,2 % до 3,8 %
 при височина на монтиране на фара h > 1,2 m;
 В случай на преден фар за мъгла от клас „F3“ със светлинен източник (източници) притежаващ действителен светлинен поток над 2 000 lm, изменението на наклона надолу във функция от условията на натоварване, посочени в настоящия раздел, трябва да остават в обхвата:
 0,7 % до 3,3 %
 за преден фар за мъгла с монтажната височина h ≤ 0,8 m;
 1,2 % до 3,8 %
 за преден фар за мъгла с монтажната височина h > 0,8 m;
 Състоянията на натоварване, които трябва да се използват, трябва да са както следва по-долу и както е дадено в приложение 5 към настоящото правило, като всяка система е съответно регулирана.
 1.3.2.1.
 Превозни средства от категория M1:
 точка 2.1.1.1.;
 точка 2.1.1.6, като се взима предвид точка 2.1.1.6;
 точка 2.1.2.
 1.3.2.2.
 Превозни средства от категория M2 и M3:
 точка 2.2.1;
 точка 2.2.2.
 1.3.2.3.
 Превозни средства от категория N с товарни повърхности:
 точка 2.3.1.1;
 точка 2.3.1.2.
 1.3.2.4.
 Превозни средства от категория N без товарни повърхности:
 1.3.2.4.1.
 теглещи превозни средства за полуремаркета:
 точка 2.4.1.1;
 точка 2.4.1.2;
 1.3.2.4.2.
 теглещи превозни средства за ремаркета:
 точка 2.4.2.1;
 точка 2.4.2.2.
 1.4. Електрическа схема на свързване и контролни устройства
 Електрическата схема на свързване се проверява чрез включване на всяка светлина, която се захранва от електрическата инсталация на превозното средство.
 Светлините и контролните устройства трябва да работят в съответствие с предписанията, дадени в точки 5.11—5.14 от настоящото правило, и в съответствие с индивидуалните спецификации за всяка светлина.
 1.5. Светлинни интензитети
 1.5.1. Фарове за дълги светлини
 Общият максимален интензитет на снопа на фаровете за дълги светлини се проверява по методиката, описана в точка 6.1.9.2 от настоящото правило. Постигнатата стойност трябва да е такава, че де се удовлетворява изискването от точка 6.1.9.1 от настоящото правило.
 1.6. Наличието, броят, цветът, оформлението и, когато е необходимо, категорията на светлините с проверяват чрез визуална проверка на светлините и означенията по тях.
 Те

type: contracts

jurisdiction: EU


text:
трябва да са такива, че условията, посочени в точки 5.15 и 5.16, както и в индивидуалните спецификации, отнасящи се за всяка светлина, да са изпълнени.
 ПРИЛОЖЕНИЕ 10
 ПРИМЕРИ ЗА ВАРИАНТИ, СВЪРЗАНИ СЪС СВЕТЛИННИТЕ ИЗТОЧНИЦИ
 ПРИЛОЖЕНИЕ 11
 ВИДИМОСТ НА МАРКИРОВКАТА ЗА ВИДИМОСТ ПРИ НАБЛЮДАВАНЕ ОТЗАД, ОТПРЕД И ОТСТРАНИ НА ПРЕВОЗНОТО СРЕДСТВО
 (вж. точка 6.21.5 на настоящото правило)
 Фигура 1a
 Отзад
 Фигура 1б
 Отпред (само при ремаркета)
 Фигура 2
 Отстрани
 ПРИЛОЖЕНИЕ 12
 Условия за автоматично превключване на фаровете за къси светлини (1)
 Околна (разсеяна) светлина извън превозното средство (2)
 Фарове за къса светлина
 Време на реагиране
 по-малко от 1 000 lx
 ВКЛЮЧЕНИ
 не повече от 2 секунди
 между 1 000 lx и 7 000 lx
 по усмотрение на производителя
 по усмотрение на производителя
 повече от 7 000 lx
 ИЗКЛЮЧЕНИ
 повече от 5 секунди, но не повече от 300 секунди
 (1) Съответствието с тези изисквания трябва да се докаже от заявителя посредством симулация или друг начин на проверка, приет от техническата служба, отговаряща за одобрението на типа.
 (2) Осветеността трябва да се измерва върху хоризонтална повърхност, като светлочувствителният елемент с косинусова корекция трябва да бъде регулиран на същата височина като положението на монтиране на светлочувствителния елемент върху превозното средство. Това може да бъде доказано от производителя чрез надлежна документация или други средства, приети от органа, отговарящ за одобрението на типа.


text:
 16.5.2012
 BG
 Официален вестник на Европейския съюз
 L 128/14
 РЕШЕНИЕ No 1/2012 НА СЪВМЕСТНИЯ КОМИТЕТ ЗА ВЪЗДУШЕН ТРАНСПОРТ МЕЖДУ ЕВРОПЕЙСКИЯ СЪЮЗ И ШВЕЙЦАРИЯ, УЧРЕДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И КОНФЕДЕРАЦИЯ ШВЕЙЦАРИЯ ПО ВЪПРОСИ НА ВЪЗДУШНИЯ ТРАНСПОРТ
 от 10 май 2012 година
 заменящо приложението към Споразумението между Европейската общност и Конфедерация Швейцария по въпроси на въздушния транспорт
 (2012/260/ЕС)
 СЪВМЕСТНИЯТ КОМИТЕТ ЗА ВЪЗДУШЕН ТРАНСПОРТ МЕЖДУ ЕВРОПЕЙСКИЯ СЪЮЗ И ШВЕЙЦАРИЯ,
 като взе предвид Споразумението между Европейската общност и Конфедерация Швейцария по въпроси на въздушния транспорт, наричано по-долу „споразумението“, и по-специално член 23, параграф 4 от него,
 РЕШИ:
 Член единствен
 От 15 май 2012 г. приложението към настоящото решение заменя приложението към споразумението.
 Съставено в Брюксел на 10 май 2012 година.
 За Съвместния комитет
 Ръководител на делегацията на Европейския съюз
 Matthew BALDWIN
 Ръководител на делегацията на Швейцария
 Peter MÜLLER
 ПРИЛОЖЕНИЕ
 За целите на настоящото споразумение:
 —
 по силата на Договора от Лисабон, влязъл в сила на 1 декември 2009 г., Европейският съюз замества Европейската общност и е неин правоприемник;
 —
 когато актове, посочени в настоящото приложение, съдържат позовавания на държави— членки на Европейската общност или на Европейския съюз като неин правоприемник, или изискване за връзка с последните, за целите на споразумението се разбира, че позоваванията важат в еднаква степен и за Швейцария или за изискване за връзка с Швейцария;
 —
 позоваванията на регламенти (ЕИО) No 2407/92 и (ЕИО) No 2408/92 на Съвета, съдържащи се в членове 4, 15, 18, 27 и 35 от споразумението, трябва да се разбират като позовавания на Регламент (ЕО) No 1008/2008 на Европейския парламент и на Съвета;
 —
 без да се засяга член 15 от настоящото споразумение, терминът „въздушен превозвач на Общността“, посочен в директивите и регламентите на Общността, които следват, се прилага и за въздушен превозвач, който има разрешение за дейност и основното му място на дейност, или съответно седалището му, ако има такова, е в Швейцария в съответствие с разпоредбите на Регламент (ЕО) No 1008/2008. Всяко позоваване на Регламент (ЕИО) No 2407/92 се разбира като позоваване на Регламент (ЕО) No 1008/2008;
 —
 всяко позоваване в следните текстове на членове 81 и 82 от Договора или на членове 101 и 102 от Договора за функционирането на Европейския съюз се разбира като позоваване на членове 8 и 9 от настоящото споразумение.
 1. Либерализация на сектора на въздухоплаването и други правила, приложими към гражданската авиация
 No 1008/2008
 Регламент на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността
 No 2000/79
 Директива на Съвета от 27 ноември 2000 г. относно Европейското споразумение за организация на работното време на мобилните работници в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA)
 No 93/104
 Директива на Съвета от 23 ноември 1993 г. относно някои аспекти на организацията на работното време, изменена със:
 —
 Директива 2000/34/ЕО на Европейския парламент и на Съвета
 No 437/2003
 Регламент на Европейския парламент


text:
и на Съвета от 27 февруари 2003 г. относно статистическите данни по отношение на превоза на пътници, товари и поща по въздуха
 No 1358/2003
 Регламент на Комисията от 31 юли 2003 г. относно прилагането на Регламент (ЕО) No 437/2003 на Европейския парламент и на Съвета относно статистическите данни по отношение на превоза на пътници, товари и поща по въздух и за изменение на приложения I и II към него
 No 785/2004
 Регламент на Европейския парламент и на Съвета от 21 април 2004 г. относно застрахователните изисквания за въздушни превозвачи и оператори на въздухоплавателни средства, изменен със:
 —
 Регламент (ЕС) No 285/2010 на Комисията.
 No 95/93
 Регламент на Съвета от 18 януари 1993 г. относно общите правила за разпределяне на слотовете на летищата в Общността (членове 1—12), изменен с:
 —
 Регламент (ЕО) No 793/2004 на Европейския парламент и на Съвета
 No 2009/12
 Директива на Европейския парламент и на Съвета от 11 март 2009 г. относно летищните такси (да се прилага в Швейцария от 1 юли 2011 г.)
 No 96/67
 Директива на Съвета от 15 октомври 1996 г. относно достъп до пазара на наземни услуги в летищата на Общността
 (членове 1—9, 11—23 и 25)
 No 80/2009
 Регламент на Европейския парламент и на Съвета от 14 януари 2009 г. относно кодекс за поведение при компютризирани системи за резервация и за отмяна на Регламент (ЕИО) No 2299/89 на Съвета
 2. Правила за конкуренция
 No 3975/87
 Регламент на Съвета от 14 декември 1987 г. за определяне на процедурите за прилагане на правилата за конкуренцията по отношение на предприятията в областта на въздушните превози (член 6, параграф 3), последно изменен със:
 —
 Регламент (ЕО) No 1/2003 на Съвета (членове 1—13, 15—45)
 No 1/2003
 Регламент на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора (членове 1—13 и 15—45)
 (Доколкото този регламент се отнася до прилагането на настоящото споразумение. Включването на този регламент не засяга разпределянето на задачи съгласно настоящото споразумение.)
 Регламент (ЕИО) No 17/62 е отменен с Регламент (ЕО) No 1/2003 с изключение на член 8, параграф 3, който продължава да се прилага за решения, приети по член 81, параграф 3 от Договора преди началната дата на прилагане на настоящия регламент, до датата на изтичане на срока на тези решения.
 No 773/2004
 Регламент на Комисията от 7 април 2004 г. относно водените от Комисията производства съгласно членове 81 и 82 от Договора за ЕО, изменен със:
 —
 Регламент (ЕО) No 1792/2006 на Комисията.
 —
 Регламент (ЕО) No 622/2008 на Комисията.
 No 139/2004
 Регламент на Съвета от 20 януари 2004 г. относно контрола върху концентрациите между предприятия (Регламент за сливанията на ЕО)
 (членове 1—18, член 19, параграфи 1—2 и членове 20—23)
 По отношение на член 4, параграф 5 от Регламента за сливанията се прилага следното между Европейската общност и Швейцария:
 (1)
 Относно концентрация по смисъла на член 3 от Регламент (ЕО) No 139/2004, която няма общностно измерение по смисъла на член 1 от същия регламент и която може да бъде разгледана по вътрешното законодателство в областта


text:
на конкуренцията на най-малко три държави членки на ЕО и Конфедерация Швейцария, лицата или предприятията, посочени в член 4, параграф 2 от същия регламент, могат, преди да уведомят компетентните органи, да информират Комисията на ЕО посредством представяне на мотивирано искане, че концентрацията следва да бъде разгледана от Комисията.
 (2)
 Европейската комисия предоставя без забавяне всички искания по член 4, параграф 5 от Регламент (ЕО) No 139/2004 и по предходния параграф на Конфедерация Швейцария.
 (3)
 В случаите когато Конфедерация Швейцария е изразила несъгласието си по отношение на искането за препращане на случая за разглеждане, швейцарският компетентен орган по въпросите на конкуренцията запазва правомощията си и случаят не се препраща от Конфедерация Швейцария за преразглеждане по силата на настоящия параграф.
 Като се спазват сроковете, посочени в член 4, параграфи 4 и 5, член 9, параграфи 2 и 6 и член 22, параграф 2 от Регламента за сливанията:
 (1)
 Европейската комисия предава на компетентния швейцарски орган без забавяне всички съответни документи съгласно член 4, параграфи 4 и 5, член 9, параграфи 2 и 6 и член 22, параграф 2.
 (2)
 Изчисляването на сроковете, посочени в член 4, параграфи 4 и 5, член 9, параграфи 2 и 6, и член 22, параграф 2 от Регламент (ЕО) No 139/2004, започва за Конфедерация Швейцария от получаването на съответните документи от компетентния в областта на конкуренцията швейцарски орган.
 No 802/2004
 Регламент на Комисията от 7 април 2004 г. за прилагане на Регламент (ЕО) No 139/2004 на Съвета за контрола върху концентрациите между предприятията (членове 1—24), изменен със:
 —
 Регламент (ЕО) No 1792/2006 на Комисията.
 —
 Регламент (ЕО) No 1033/2008 на Комисията.
 No 2006/111
 Директива на Комисията от 16 ноември 2006 г. относно прозрачността на финансовите отношения между държавите членки и публичните предприятия, както и относно финансовата прозрачност в рамките на някои предприятия
 No 487/2009
 Регламент (ЕО) No 487/2009 на Съвета от 25 май 2009 г. относно прилагането на член 81, параграф 3 от Договора за някои категории споразумения и съгласувани практики в областта на въздушните превози
 3. Безопасност на въздухоплаването
 No 216/2008
 Регламент на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) No 1592/2002 и Директива 2004/36/ЕО, изменен със:
 —
 Регламент (ЕО) No 690/2009 на Комисията,
 —
 Регламент (ЕО) No 1108/2009
 Агенцията се ползва и в Швейцария с правомощията, предоставени ѝ по силата на разпоредбите на регламента.
 Комисията се ползва и в Швейцария с правомощията, предоставени ѝ по отношение на решенията, взети по силата на член 11, параграф 2, член 14, параграфи 5 и 7, член 24, параграф 5, член 25, параграф 1, член 38, параграф 3, буква и), член 39, параграф 1, член 40, параграф 3, член 41, параграфи 3 и 5, член 42, параграф 4, член 54, параграф 1 и член 61, параграф 3.
 Независимо от хоризонталната адаптация, предвидена във втората алинея на приложението към Споразумението между Европейската общност и Швейцарската конфедерация по въпроси на въздушния транспорт,


text:
позоваванията на „държавите членки“ в член 65 от регламента или в разпоредбите на Решение 1999/468/ЕО, упоменати в посочената разпоредба, не се разбират като важащи за Швейцария.
 Разпоредбите на този регламент не трябва да се тълкуват в смисъл, че на Европейската агенция за авиационна безопасност се предоставят правомощия да действа от името на Швейцария в рамките на международни споразумения за други цели, освен с цел подпомагане изпълнението на поетите от нея задължения по силата на тези споразумения.
 За целите на настоящото споразумение текстът на регламента се адаптира, както следва:
 а)
 член 12 се изменя, както следва:
 i)
 в параграф 1 след думата „Общността“ се вмъкват думите „или Швейцария“;
 ii)
 в параграф 2, буква а) след думата „Общността“ се вмъкват думите „или Швейцария“;
 iii)
 в параграф 2 букви б) и в) се заличават;
 iv)
 добавя се следният параграф:
 „3. Когато Общността преговаря с трета държава за сключване на споразумение, в което се предвижда държава членка или Агенцията да могат да издават сертификати въз основа на сертификати, издадени от авиационните власти на тази трета държава, тя се стреми да получи и за Швейцария предложение за сключване на подобно споразумение с въпросната трета държава. Швейцария от своя страна също се стреми да сключи с третите държави споразумения, които съответстват на споразуменията с Общността.“
 б)
 В член 29 се добавя следният параграф:
 „4. Чрез дерогация от член 12, параграф 2, буква а) от условията за работа на другите служители на Европейските общности гражданите на Швейцария, които се ползват с пълните си граждански права, могат да бъдат назначавани на договорна основа от изпълнителния директор на Агенцията.“
 в)
 В член 30 се добавя следният параграф:
 „Швейцария прилага към Агенцията Протокола за привилегиите и имунитетите на Европейския съюз, включен като приложение А към настоящото приложение в съответствие с допълнението към приложение А.“
 г)
 В член 37 се добавя следният параграф:
 „Швейцария участва пълноправно в Управителния съвет и има същите права и задължения в него като държавите членки на Европейския съюз, с изключение на правото на гласуване.“
 д)
 В член 59 се добавя следният параграф:
 „12. Швейцария участва във финансовата вноска, посочена в параграф 1, буква б), по следната формула:
 S (0,2/100) + S [1 – (a + b) 0,2/100] c/C
 където:
 S
 =
 частта от бюджета на Агенцията, която не е покрита от таксите и вноските, посочени в параграф 1, букви в) и г)
 a
 =
 броят на асоциираните държави
 b
 =
 броят на държавите членки на ЕС
 c
 =
 вноската на Швейцария в бюджета на Международната асоциация за гражданска авиация
 C
 =
 общата вноска на държавите членки на ЕС и асоциираните държави в бюджета на Международната асоциация за гражданска авиация.“
 е)
 В член 61 се добавя следният параграф:
 „Разпоредбите, които се отнасят до финансовия контрол, упражняван от Общността в Швейцария по отношение на лицата, които участват в дейностите на Агенцията, са посочени в приложение Б към настоящото приложение.“
 ж)
 Приложение II към регламента се разширява и обхваща и следните въздухоплавателни средства като продукти, попадащи под действието на член 2, параграф 3, буква а), подточка ii) от Регламент


text:
(ЕО) No 1702/2003 на Комисията от 24 септември 2003 г. относно определяне на правила за прилагане на сертифициране за летателната годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (1):
 A/c - [HB-IDJ] — тип CL600-2B19,
 A/c - [HB-IKR, HB-IMY, HB-IWY] — тип Gulfstream G-IV
 A/c - [HB-IMJ, HB-IVZ, HB-JES] — тип Gulfstream G-V
 A/c - [HB-XJF, HB-ZCW, HB-ZDF] — тип MD900.
 No 1108/2009
 Регламент на Европейския парламент и на Съвета от 21 октомври 2009 г. за изменение на Регламент (ЕО) No 216/2008 в областта на летищата, управлението на въздушното движение и аеронавигационното обслужване и за отмяна на Директива 2006/23/ЕО
 No 1178/2011
 Регламент на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) No 216/2008 на Европейския парламент и на Съвета
 No 91/670
 Директива на Съвета от 16 декември 1991 г. относно взаимно приемане на лицензите на персонала за упражняване на функции в гражданската авиация
 (членове 1—8)
 No 3922/91
 Регламент на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване (членове 1—3, член 4, параграф 2, членове 5—11 и член 13), изменен със:
 —
 Регламент (ЕО) No 1899/2006 на Европейския парламент и на Съвета,
 —
 Регламент (ЕО) No 1900/2006 на Европейския парламент и на Съвета,
 —
 Регламент (ЕО) No 8/2008 на Комисията,
 —
 Регламент (ЕО) No 859/2008 на Комисията.
 No 996/2010
 Регламент на Европейския парламент и на Съвета от 20 октомври 2010 г. относно разследването и предотвратяването на произшествия и инциденти в гражданското въздухоплаване и за отмяна на Директива 94/56/ЕО
 No 2004/36
 Директива на Европейския парламент и на Съвета от 21 април 2004 г. относно безопасността на въздухоплавателните средства на трети страни, използващи летища на Общността (членове 1—9 и 11—14), последно изменена със:
 —
 Директива 2008/49/ЕО на Комисията.
 No 351/2008
 Регламент на Комисията от 16 април 2008 г. относно прилагане на Директива 2004/36/ЕО на Европейския парламент и на Съвета за определяне на приоритет при наземните инспекции, осъществявани на борда на въздухоплавателни средства, които използват летища на Общността
 No 768/2006
 Регламент на Комисията от 19 май 2006 г. за прилагане на Директива 2004/36/ЕО на Европейския парламент и на Съвета по отношение на събирането и обмена на информация за безопасността на въздухоплавателните средства, използващи летища на Общността, и управлението на информационната система
 No 2003/42
 Директива на Европейския парламент и на Съвета от 13 юни 2003 г. относно докладване на събития в гражданското въздухоплаване (членове 1—12)
 No 1321/2007
 Регламент на Комисията от 12 ноември 2007 г. за установяване на правила за прилагане за въвеждане в централен регистър на информация за събития в гражданското въздухоплаване, обменена в съответствие с Директива 2003/42/ЕО на Европейския парламент и на Съвета
 No 1330/2007
 Регламент на Комисията от 24 септември 2007 г. за установяване прилагането на правилата за разпространение сред заинтересованите страни на информация за събития в гражданското въздухоплаване, посочени в


text:
член 7, параграф 2 от Директива 2003/42/ЕО на Европейския парламент и на Съвета
 No 736/2006
 Регламент на Комисията от 16 май 2006 г. относно работните методи на Европейската агенция за авиационна безопасност за провеждане на стандартизационни инспекции
 No 1702/2003
 Регламент на Комисията от 24 септември 2003 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации, изменен със:
 —
 Регламент (ЕО) No 335/2007 на Комисията,
 —
 Регламент (ЕО) No 381/2005 на Комисията,
 —
 Регламент (ЕО) No 375/2007 на Комисията,
 —
 Регламент (ЕО) No 706/2006 на Комисията,
 —
 Регламент (ЕО) No 287/2008 на Комисията,
 —
 Регламент (ЕО) No 1057/2008 на Комисията,
 —
 Регламент (ЕО) No 1194/2009 на Комисията.
 За целите на настоящото споразумение разпоредбите на регламента се разбират със следната адаптация:
 Член 2 се изменя, както следва:
 в параграфи 3, 4, 6, 8, 10, 11, 13 и 14 датата „28 септември 2003 година“ се заменя с „датата на влизане в сила на решението на Съвместния комитет за въздушен транспорт между Общността и Швейцария, с което Регламент (ЕО) No 216/2008 се включва в приложението към Регламента“.
 No 2042/2003
 Регламент на Комисията от 20 ноември 2003 г. относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи, изменен със:
 —
 Регламент (ЕО) No 707/2006 на Комисията,
 —
 Регламент (ЕО) No 376/2007 на Комисията,
 —
 Регламент (ЕО) No 1056/2008 на Комисията,
 —
 Регламент (ЕС) No 127/2010 на Комисията,
 —
 Регламент (ЕС) No 962/2010 на Комисията,
 —
 Регламент (ЕС) No 1149/2011 на Комисията.
 No 104/2004
 Регламент на Комисията от 22 януари 2004 г. за определяне на правила за организацията и състава на Апелативния орган на Европейската агенция за авиационна безопасност
 No 593/2007
 Регламент на Комисията от 31 май 2007 г. относно таксите и възнагражденията, събирани от Европейската агенция за авиационна безопасност, последно изменен със:
 —
 Регламент (ЕО) No 1356/2008 на Комисията.
 No 2111/2005
 Регламент на Европейския парламент и на Съвета от 14 декември 2005 г. за създаване на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО
 No 473/2006
 Регламент на Комисията от 22 март 2006 г. за установяване на правила за прилагане на списъка на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета
 No 474/2006
 Регламент на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета, последно изменен със:
 —
 Регламент за изпълнение (ЕС) No 295/2012 на Комисията (2)
 4. Сигурност на въздухоплаването
 No 300/2008
 Регламент


text:
на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002
 No 272/2009
 Регламент на Комисията от 2 април 2009 г. за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) No 300/2008 на Европейския парламент и на Съвета, изменен със:
 —
 Регламент (ЕС) No 297/2010 на Комисията,
 —
 Регламент (ЕС) No 720/2011 на Комисията,
 —
 Регламент (ЕС) No 1141/2011 на Комисията.
 No 1254/2009
 Регламент (ЕС) на Комисията от 18 декември 2009 г. за определяне на критерии, позволяващи на държавите членки да ползват дерогация от общите основни стандарти за сигурност на гражданското въздухоплаване, както и да приемат алтернативни мерки за сигурност
 No 18/2010
 Регламент (ЕС) на Комисията от 8 януари 2010 г. за изменение на Регламент (ЕО) No 300/2008 на Европейския парламент и на Съвета по отношение на спецификациите за национални програми за контрол на качеството в областта на сигурността на гражданското въздухоплаване
 No 72/2010
 Регламент (ЕС) на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването
 No 185/2010
 Регламент (ЕС) на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването, изменен със:
 —
 Регламент (ЕС) No 357/2010 на Комисията,
 —
 Регламент (ЕС) No 358/2010 на Комисията,
 —
 Регламент (ЕС) No 573/2010 на Комисията,
 —
 Регламент (ЕС) No 983/2010 на Комисията,
 —
 Регламент (ЕС) No 334/2011 на Комисията,
 —
 Регламент за изпълнение (ЕС) No 1087/2011 на Комисията,
 —
 Регламент за изпълнение (ЕС) No 1147/2011 на Комисията,
 —
 Регламент за изпълнение (ЕС) No 173/2012 на Комисията.
 No 2010/774
 Решение (ЕС) на Комисията от 13 април 2010 г. за установяване на подробни мерки за прилагането на общите основни стандарти за сигурност във въздухоплаването, съдържащо информация съгласно член 18, буква а) от Регламент (ЕО) No 300/2008, изменено със:
 —
 Решение 2010/2604/ЕС на Комисията,
 —
 Решение 2010/3572/ЕС на Комисията,
 —
 Решение 2010/9139/ЕС на Комисията,
 —
 Решение за изпълнение 2011/8042/ЕС на Комисията,
 —
 Решение за изпълнение 2012/1228/ЕС на Комисията.
 5. Управление на въздушното движение
 No 549/2004
 Регламент на Европейския парламент и на Съвета от 10 март 2004 г. за определяне на рамката за създаването на единно европейско небе (Рамков регламент), изменен със:
 —
 Регламент (ЕО) No 1070/2009
 Комисията се ползва в Швейцария с правомощията, предоставени ѝ по силата на членове 6, 8, 10, 11 и 12.
 Член 10 се изменя по следния начин:
 В параграф 2 думите „на общностно равнище“ се заменят с думите „на общностно равнище с участието на Швейцария“.
 Независимо от хоризонталната адаптация, предвидена във второто тире от приложението към Споразумението между Европейската общност и Конфедерация Швейцария по въпроси на въздушния транспорт, позоваванията на „държавите членки“ в член 5 от Регламент (ЕО) No 549/2004 или в разпоредбите на Решение 1999/468/ЕО, упоменати в посочената разпоредба, не се разбират като важащи за Швейцария.
 No 550/2004
 Регламент на Европейския парламент и на Съвета от 10 март


text:
2004 г. за осигуряването на аеронавигационно обслужване в единното европейско небе (Регламент за осигуряване на обслужване), изменен със:
 —
 Регламент (ЕО) No 1070/2009
 Комисията се ползва в Швейцария с правомощията, предоставени ѝ по силата на членове 9а, 9б, 15а, 16 и 17.
 За целите на настоящото споразумение разпоредбите на регламента се изменят, както следва:
 а)
 Член 3 се изменя по следния начин:
 В параграф 2 след думата „Общността“ се вмъкват думите „и Швейцария“.
 б)
 член 7 се изменя, както следва:
 В параграфи 1 и 6 след думата „Общността“ се вмъкват думите „и Швейцария“.
 в)
 член 8 се изменя, както следва:
 В параграф 1 след думата „Общността“ се вмъкват думите „и в Швейцария“.
 г)
 член 10 се изменя, както следва:
 В параграф 1 след думата „Общността“ се вмъкват думите „и в Швейцария“.
 д)
 Член 16, параграф 3 се заменя със следния текст:
 „3. Комисията адресира своето решение до държавите членки и информира доставчика на аеронавигационно обслужване за него, доколкото той е засегнат юридически от това решение.“
 No 551/2004
 Регламент на Европейския парламент и на Съвета от 10 март 2004 г. относно организацията и използването на въздушното пространство в единното европейско небе („Регламент за въздушното пространство“), изменен със:
 —
 Регламент (ЕО) No 1070/2009
 Комисията се ползва в Швейцария с правомощията, предоставени ѝ по силата на членове 3а, 6 и 10.
 No 552/2004
 Регламент на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост), изменен със:
 —
 Регламент (ЕО) No 1070/2009
 Комисията се ползва в Швейцария с правомощията, предоставени ѝ по силата на членове 4, 7 и член 10, параграф 3.
 За целите на настоящото споразумение разпоредбите на регламента се изменят, както следва:
 а)
 член 5 се изменя, както следва:
 В параграф 2 след думата „Общността“ се вмъкват думите „или Швейцария“.
 б)
 член 7 се изменя, както следва:
 В параграф 4 след думата „Общността“ се вмъкват думите „или Швейцария“.
 в)
 Приложение III се изменя, както следва:
 В раздел 3, второ и последно тирета, след думата „Общността“ се вмъкват думите „или в Швейцария“.
 No 2096/2005
 Регламент на Комисията от 20 декември 2005 г. за определяне на общи изисквания при доставянето на аеронавигационни услуги, изменен със:
 —
 Регламент (ЕО) No 1315/2007 на Комисията,
 —
 Регламент (ЕО) No 482/2008 на Комисията,
 —
 Регламент (ЕО) No 668/2008 на Комисията,
 —
 Регламент (ЕС) No 691/2010 на Комисията.
 Комисията се ползва в Швейцария с правомощията, предоставени ѝ по силата на член 9.
 No 2150/2005
 Регламент на Комисията от 23 декември 2005 г. за установяване на общи правила за гъвкаво използване на въздушното пространство
 No 1033/2006
 Регламент на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе, последно изменен със:
 —
 Регламент (ЕС) No 929/2010 на Комисията.
 No 1032/2006
 Регламент на Комисията от 6 юли 2006 г. за определяне на изискванията за автоматичните системи за обмен на полетна информация за целите на нотифицирането, координирането и трансфера на полети между единиците за


text:
контрол на въздушното движение, последно изменен със:
 —
 Регламент (ЕО) No 30/2009 на Комисията.
 No 1794/2006
 Регламент на Комисията от 6 декември 2006 година за установяване на обща схема за таксуване на аеронавигационното обслужване (да се прилага в Швейцария от датата на влизане в сила на съответното швейцарско законодателство, но не по-късно от 1 януари 2012 г.), последно изменен със:
 —
 Регламент (ЕС) No 1191/2010 на Комисията.
 No 2006/23
 Директива на Европейския парламент и на Съвета от 5 април 2006 г. относно лиценза на ръководителите на полети в Общността
 No 730/2006
 Регламент на Комисията от 11 май 2006 г. за класифициране на въздушното пространство и достъпа на полети, осъществявани според правилата за визуални полети, над полетно ниво 195
 No 219/2007
 Регламент на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR), последно изменен със:
 —
 Регламент (ЕО) No 1361/2008 на Съвета.
 No 633/2007
 Регламент на Комисията от 7 юни 2007 г. за определяне на изискванията към прилагането на протокол за обмен на полетна информация за целите на нотифицирането, координирането и трансфера на полети между звената за ръководство на въздушното движение.
 —
 Регламент (ЕС) No 283/2011 на Комисията.
 No 1265/2007
 Регламент на Комисията от 26 октомври 2007 г. за определяне на изисквания за честотно отстояние между гласовите канали въздух-земя за Единното европейско небе
 No 29/2009
 Регламент на Комисията от 16 януари 2009 г. за определяне на изисквания за услугите по осъществяване на линия за предаване на данни за Единното европейско небе
 За целите на настоящото споразумение текстът на регламента се адаптира, както следва:
 В приложение I, част А се добавя „Switzerland UIR“.
 No 262/2009
 Регламент на Комисията от 30 март 2009 г. за определяне на изисквания за координираното разпределение и използване на кодове за запитване в режим S за Единното европейско небе
 No 73/2010
 Регламент на Комисията от 26 януари 2010 г. за определяне на изисквания относно качеството на аеронавигационните данни и аеронавигационната информация за единното европейско небе
 No 255/2010
 Регламент на Комисията от 25 март 2010 г. за определяне на общи правила за управление на потоците въздушно движение
 No 691/2010
 Регламент на Комисията от 29 юли 2010 г. за определяне на схема за ефективност на аеронавигационното обслужване и мрежовите функции и за изменение на Регламент (ЕО) No 2096/2005 за определяне на общи изисквания при доставянето на аеронавигационни услуги
 Коригиращите мерки, приети от Комисията съгласно член 14, параграф 3 от посочения регламент, стават задължителни за Швейцария, след като бъдат приети с решение на Съвместния комитет
 No 2010/5134
 Решение на Комисията от 29 юли 2010 г. за определяне на орган за преглед на ефективността на Единното европейско небе
 No 2010/5110
 Решение на Комисията от 12 август 2010 г. за определяне координатор на системата от функционални блокове въздушно пространство в контекста на Единното европейско небе
 No 176/2011
 Регламент на Комисията от 24 февруари 2011 г. относно информацията, която се предоставя преди създаването и изменението на функционални блокове въздушно пространство
 No 2011/121
 Решение на Комисията от 21 февруари 2011


text:
г. за определяне на валидни за целия Европейски съюз цели за ефективност и прагове за предупреждение при доставянето на аеронавигационно обслужване през периода 2012—2014 година
 No 677/2011
 Регламент на Комисията от 7 юли 2011 г. за определяне на подробни правила за прилагане на мрежовите функции за управление на въздушното движение (УВД) и за изменение на Регламент (ЕС) No 691/2010
 No 2011/4130
 Решение на Комисията от 7 юли 2011 г. за определяне на управител на мрежовите функции в мрежата за управление на въздушното движение (УВД) на Единното европейско небе
 6. Околна среда и шум
 No 2002/30
 Директива на Европейския парламент и на Съвета от 26 март 2002 г. относно установяването на правила и процедури за въвеждането на експлоатационни ограничения, свързани с шума на летищата на Общността (членове 1—12 и 14—18)
 (Измененията в приложение I, произтичащи от приложение II, глава 8 (политика по транспорта), раздел Ж (въздушен транспорт), точка 2 към Акта относно условията за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, и адаптациите на Договорите, върху които се основава Европейският съюз, се прилагат.)
 No 89/629
 Директива на Съвета от 4 декември 1989 г. относно ограничаването на шумовите емисии от граждански дозвукови реактивни самолети
 (членове 1—8)
 No 2006/93/ЕО
 Директива на Европейския парламент и на Съвета от 12 декември 2006 г. относно регулирането на експлоатацията на самолети, предмет на част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.)
 7. Защита на потребителите
 No 90/314
 Директива на Съвета от 13 юни 1990 г. относно пакетни полети, пакетни ваканции и пакетни пътувания
 (членове 1—10)
 No 93/13
 Директива на Съвета от 5 април 1993 г. относно неравноправните клаузи в потребителските договори
 (членове 1—11)
 No 2027/97
 Регламент на Съвета от 9 октомври 1997 г. относно отговорността на въздушните превозвачи в случай на произшествия (членове 1—8), изменен със:
 —
 Регламент (ЕО) No 889/2002 на Европейския парламент и на Съвета
 No 261/2004
 Регламент на Европейския парламент и на Съвета от 11 февруари 2004 г. за създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети и за отмяна на Регламент (ЕИО) No 295/91
 (членове 1—18)
 No 1107/2006
 Регламент на Европейския парламент и на Съвета от 5 юли 2006 г. относно правата на хората с увреждания и на хората с ограничена подвижност при пътувания с въздушен транспорт
 8. Други продукти
 No 2003/96
 Директива на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електрическата енергия
 (член 14, параграф 1, буква б) и член 14, параграф 2)
 9. Приложения:
 А
 :
 Протокол за привилегиите и имунитетите на Европейския съюз
 Б
 :
 Разпоредби, които се отнасят до финансовия контрол, упражняван от Европейския съюз по отношение на швейцарските участници в дейностите на Европейската агенция за авиационна безопасност (EASA)
 (1) ОВ L 243, 27.9.2003 г., стр. 6.
 (2) Този регламент се прилага в Швейцария, докато


text:
е в сила в ЕС.
 ПРИЛОЖЕНИЕ A
 ПРОТОКОЛ ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО СЪЗНАВАТ, че по силата на член 343 от Договора за функционирането на Европейския съюз и на член 191 от Договора за създаване на Европейската общност за атомна енергия (Евратом), Европейският съюз и Евратом се ползват, на територията на държавите членки, с необходимите за изпълнението на тези задачи привилегии и имунитети,
 СЕ СПОРАЗУМЯХА по следните разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 ГЛАВА I
 СОБСТВЕНОСТ, СРЕДСТВА, ИМУЩЕСТВА И ФУНКЦИОНИРАНЕ НА ЕВРОПЕЙСКИЯ СЪЮЗ
 Член 1
 Помещенията и сградите на Съюза са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Съюза не могат да бъдат подлагани на каквито и да било административни или правни ограничения без разрешение на Съда.
 Член 2
 Архивите на Съюза са неприкосновени.
 Член 3
 Съюзът, неговото имущество, приходи и друга собственост се освобождават от всички преки данъци.
 Правителствата на държавите членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Съюзът осъществява за негови официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Съюза.
 Не се предоставя освобождаване от данъците, таксите и задължения, които са свързани с такси за предоставяне на комунални услуги.
 Член 4
 Съюзът е освободен от всички мита, забрани и ограничения върху вноса и износа по отношение на предмети, предназначени за негово официално ползване; с внесените по този ред предмети не могат да се извършват сделки на разпореждане, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.
 Съюзът е освободен и от всички мита, забрани и ограничения върху вноса и износа на неговите публикации.
 ГЛАВА II
 КОМУНИКАЦИИ И РАЗРЕШЕНИЯ ЗА ПРЕМИНАВАНЕ (LAISSEZ-PASSER)
 Член 5
 При техните официални комуникации и изпращането на всички техни документи, институциите на Съюза се ползват на територията на всяка държава членка с третирането, предоставяно от тази държава на дипломатическите мисии.
 Официалната кореспонденция и другите официални комуникации на институциите на Съюза не могат да бъдат подлагани на цензура.
 Член 6
 На членовете и служителите на институциите на Съюза може да бъде издадено разрешение за преминаване (laissez-passer) от председателите на тези институции, във форма, определена от Съвета с обикновено мнозинство, което се признава за документ, валиден за пътуване от органите на държавите членки. Такива разрешения за преминаване (laissez-passer) се издават на длъжностни лица и други служители при условията, определени в Правилника за длъжностните лица и Условията за работа на другите служители на Съюза.
 Комисията може да сключва споразумения за признаването на тези разрешения за преминаване (laissez-passer) като документи, валидни за пътуване на територията на трети страни.
 ГЛАВА III
 ЧЛЕНОВЕ НА ЕВРОПЕЙСКИЯ ПАРЛАМЕНТ


text:
Член 7
 Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на Европейския парламент.
 На членовете на Европейския парламент по отношение на митническия и валутния контрол се предоставят:
 а)
 от тяхното собствено правителство — същите възможности, както предоставяните на висшите длъжностни лица, които пътуват в чужбина във връзка с временни официални мисии;
 б)
 от правителствата на останалите държави членки — същите възможности, както предоставяните на представителите на чужди правителства, осъществяващи временни официални мисии.
 Член 8
 Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията си.
 Член 9
 По време на сесиите на Европейския парламент неговите членове притежават:
 а)
 на територията на тяхната собствена държава — имунитетите, предоставяни на членовете на националните парламенти;
 б)
 на територията на всяка друга държава членка — имунитет от всякаква форма на задържане или съдебно производство.
 Имунитетът действа по подобен начин и по отношение на горепосочените членове по време на тяхното пътуване до и от мястото на заседанието на Европейския парламент.
 Не може да има позоваване на имунитета, когато член на парламента бъде заловен на мястото на извършване на нарушението и имунитетът не е пречка за Европейския парламент да упражни правото си за отнемане на имунитета на някой от неговите членове.
 ГЛАВА IV
 ПРЕДСТАВИТЕЛИ НА ДЪРЖАВИТЕ ЧЛЕНКИ, КОИТО УЧАСТВАТ В РАБОТАТА НА ИНСТИТУЦИИТЕ НА ЕВРОПЕЙСКИЯ СЪЮЗ
 Член 10
 Представителите на държавите членки, които участват в работата на институциите на Съюза, техните съветници и технически експерти, при изпълнението на своите задължения и по време на пътуването си до и от мястото на заседанието, се ползват с обичайните привилегии, имунитети и улеснения.
 Настоящият член се прилага също така и по отношение на членовете на консултативните органи на Съюза.
 ГЛАВА V
 ДЛЪЖНОСТНИ ЛИЦА И ДРУГИ СЛУЖИТЕЛИ НА ЕВРОПЕЙСКИЯ СЪЮЗ
 Член 11
 На територията на всяка държава членка, независимо от тяхното гражданство, длъжностните лица и другите служители на Съюза:
 а)
 се ползват с имунитет по отношение на съдебни производства във връзка с осъществените от тях действия при изпълнението на служебните им задължения, включително за казаното или написаното от тях, при спазване на разпоредбите на съответните договори, от една страна, на разпоредбите за отговорността на длъжностните лица и другите служители по отношение на Съюза и, от друга страна, на компетентността на Съда на Европейския съюз да се произнася по спорове между Съюза и неговите длъжностни лица и другите служители. Те продължават да се ползват с този имунитет и след като са престанали да заемат съответната длъжност;
 б)
 заедно със своите съпрузи и членовете на своите семейства на тяхна издръжка не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;
 в)
 относно разпоредбите за притежаването и обмена на валута, на тях трябва да бъдат предоставени същите улеснения, каквито обикновено се предоставят на длъжностните лица от


text:
международните организации;
 г)
 притежават правото да внасят безмитно своите мебели и вещи към момента на своето първо заемане на поста в съответната държава, както и правото безмитно да реекспортират своите мебели и вещи при изтичане на мандата си в тази държава, при спазване и в двата случая на условията, които се считат за необходими от правителството на държавата, в която се упражнява това право;
 д)
 имат право да внасят безмитно лек автомобил за лична употреба, придобит или в държавата по тяхното последно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно, при спазване във всеки един от случаите на условията, които се считат за необходими от правителството на съответната държава.
 Член 12
 Длъжностните лица и другите служители на Съюза подлежат на данъчно облагане в полза на Съюза върху изплатените им от Съюза заплати, надници и възнаграждения, при условията и според процедурата, определена от Европейския парламент и от Съвета, като действат чрез регламенти в съответствие с обикновената законодателна процедура и след консултация със заинтересованите институции.
 Те се освобождават от националните данъци върху заплатите, надниците и възнагражденията, които са им били изплатени от Съюза.
 Член 13
 За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите членки на Съюза, длъжностните лица и другите служители на Съюза, които единствено поради изпълнение на задълженията им в служба на Съюза установяват своето пребиваване на територията на държава членка, различна от тази на тяхното местоживеене за данъчни цели, по времето когато са постъпили на работа в Съюза, се считат както в държавата на тяхното действително пребиваване, така и в държавата на местоживеене за данъчни цели, че са запазили местоживеенето си в последната държава, при условие че тя е член на Съюза. Тази разпоредба се прилага също така и спрямо съпруга/съпругата, доколкото последният/ата не упражнява някаква дейност срещу заплащане, и спрямо децата, които са зависими от и се намират под грижата на лицата, посочени в настоящия член.
 Движимата собственост, която принадлежи на лицата, посочени в предходната алинея и е разположена на територията на държавата, където те временно пребивават, се освобождава от данък върху наследството в тази държава; за определянето на данъка на тази собственост тя се счита за намираща се в държавата на местоживеене за данъчни цели, при спазване на правата на трети държави и при съобразяване с възможното прилагане на разпоредбите на международните конвенции за двойното данъчно облагане.
 Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на настоящия член.
 Член 14
 Европейският парламент и Съветът, като действат чрез регламенти, в съответствие с обикновената законодателна процедура и след консултация със заинтересованите институции, определят схема за социалноосигурителните обезщетения на длъжностните лица и другите служители на Съюза.
 Член 15
 Европейският парламент и Съветът, като действат чрез регламенти в съответствие с обикновената законодателна процедура и след


text:
като се консултират с останалите заинтересовани институции, определят категориите длъжностни лица и други служители, по отношение на които се прилагат изцяло или отчасти разпоредбите на член 11, член 12, втора алинея и член 13.
 Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите членки.
 ГЛАВА VI
 ПРИВИЛЕГИИ И ИМУНИТЕТИ НА МИСИИТЕ НА ТРЕТИ СТРАНИ, АКРЕДИТИРАНИ КЪМ ЕВРОПЕЙСКИЯ СЪЮЗ
 Член 16
 Държавата членка, на чиято територия се намира седалището на Съюза, предоставя обичайните дипломатически имунитети и привилегии на мисиите на трети страни, акредитирани към Съюза.
 ГЛАВА VII
 ОБЩИ РАЗПОРЕДБИ
 Член 17
 Привилегиите, имунитетите и улесненията се предоставят на длъжностните лица и на другите служители на Съюза единствено в интерес на Съюза.
 Всяка институция на Съюза се задължава да отнеме имунитета, предоставен на длъжностно лице или на друг служител, когато институцията счита, че отнемането на този имунитет не противоречи на интересите на Съюза.
 Член 18
 Институциите на Съюза, за целите на прилагането на настоящия протокол, си сътрудничат с компетентните органи на съответните държави членки.
 Член 19
 Членове 11—14 и член 17 се прилагат и спрямо членовете на Комисията.
 Член 20
 Членове 11—14 и член 17 се отнасят до съдиите, генералните адвокати, секретарите и помощник-докладчиците на Съда на Европейския съюз, без да се засягат разпоредбите на член 3 от Протокола относно статута на Съда на Европейския съюз във връзка със съдебния имунитет на съдиите и генералните адвокати.
 Член 21
 Настоящият протокол се прилага също и по отношение на Европейската инвестиционна банка, на членовете на нейните органи, на служителите ѝ, както и на представителите на държавите членки, които участват в работата ѝ, без да се засягат разпоредбите на протокола за нейния устав.
 Европейската инвестиционна банка, освен това, ще бъде обект на дерогация от каквито и да било фискални или подобни на тях задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Съответно прекратяването и ликвидацията ѝ не биха довели до никакво обременяване. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.
 Член 22
 Настоящият протокол се прилага също и спрямо Европейската централна банка, членовете на нейните органи и служителите ѝ, без да се засягат разпоредбите на Протокола за устава на Европейската система на централните банки и Европейската централна банка.
 Европейската централна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формалности, които могат да бъдат свързани с такова действие в държавата, в която е седалището на банката. Дейностите на банката и нейните органи, осъществявани в съответствие с устава на Европейската система на централните банки и Европейската централна банка, не подлежат на облагане с данък върху оборота.
 Допълнение
 РЕД И УСЛОВИЯ ЗА ПРИЛАГАНЕ В ШВЕЙЦАРИЯ НА ПРОТОКОЛА ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИЯ СЪЮЗ
 1. Разширяване на прилагането върху Швейцария
 Всяко позоваване на


text:
държавите членки в Протокола за привилегиите и имунитетите на Европейския съюз (наричан по-долу „Протоколът“) трябва да се разбира като важащо в еднаква степен и за Швейцария, освен ако следващите разпоредби не предвиждат друго.
 2. Освобождаване на Агенцията от непряко данъчно облагане (включително ДДС)
 Стоките и услугите, изнасяни от Швейцария, не се облагат с швейцарски данък добавена стойност (ДДС). По отношение на стоките и услугите, предоставени на Агенцията в Швейцария за нейни официални нужди, освобождаването от ДДС се извършва съгласно член 3, втора алинея от Протокола чрез възстановяване. Освобождаването от ДДС се предоставя, в случай че действителната покупна цена на стоките и услугите, посочена във фактурата или равностоен документ, възлиза на най-малко 100 швейцарски франка (с включен данък).
 Възстановяването на ДДС се извършва срещу представяне във Федералната данъчна администрация, Главен отдел „ДДС“, на съответните швейцарски формуляри. По принцип молбите се обработват в срок от три месеца, считано от подаването на молбата за възстановяване, придружена от необходимите удостоверяващи документи.
 3. Ред и условия за прилагане на правилата за персонала на Агенцията
 По отношение на член 12, втора алинея от Протокола, Швейцария освобождава, в съответствие с принципите на националното си законодателство, длъжностните лица и другите служители на Агенцията по смисъла на член 2 от Регламент (Евратом, ЕОВС, ЕИО) No 549/69 на Съвета (1) от федерални, кантонални и общински данъци върху изплатените им от Европейския съюз заплати, надници и възнаграждения, които подлежат на облагане с вътрешен данък в полза на Европейския съюз.
 По отношение прилагането на член 13 от Протокола Швейцария не се счита за държава членка по смисъла на точка 1 по-горе.
 Длъжностните лица и другите служители на Агенцията, както и членовете на семействата им, които внасят осигуровки по осигурителната система, приложима към длъжностните лица и другите служители на Европейския съюз, не е задължително да се осигуряват по швейцарската социално-осигурителна система.
 Съдът на Европейския съюз има изключителна компетентност по всички въпроси, свързани с взаимоотношенията между Агенцията или Комисията и персонала ѝ по отношение на прилагането на Регламент (ЕИО, Евратом, ЕОВС) No 259/68 (2) на Съвета и другите разпоредби от правото на Европейския съюз, определящи условията на труд.
 (1) Регламент (Евратом, ЕОВС, ЕИО) No 549/69 на Съвета от 25 март 1969 г. относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втора алинея и член 14 от Протокола за привилегиите и имунитетите на Общностите (ОВ L 74, 27.3.1969 г., стр. 1). Регламент, последно изменен с Регламент (ЕО, Евратом) No 1749/2002 на Съвета (ОВ L 264, 2.10.2002, стр. 13).
 (2) Регламент (ЕИО, Евратом, ЕОВС) No 259/68 на Съвета от 29 февруари 1968 г. относно определянето на статута на длъжностните лица на Европейските общности и условията за работа на другите служители, и за създаване на конкретни мерки за временно прилагане към длъжностните лица на Комисията (Условия за работа на другите служители) (ОВ L 56, 4.3.1968 г., стр. 1). Регламент, последно изменен с Регламент (ЕО, Евратом) No 2104/2005 на Съвета (ОВ L 337, 22.12.2005 г., стр. 7).
 ПРИЛОЖЕНИЕ Б
 ФИНАНСОВ КОНТРОЛ ПО


text:
ОТНОШЕНИЕ НА ШВЕЙЦАРСКИТЕ УЧАСТНИЦИ В ДЕЙНОСТИТЕ НА ЕВРОПЕЙСКАТА АГЕНЦИЯ ЗА АВИАЦИОННА БЕЗОПАСНОСТ
 Член 1
 Пряка комуникация
 Агенцията и Комисията комуникират пряко с всички лица или институции, установени в Швейцария, които участват в дейностите на Агенцията като договорно наети лица, участници в програми на Агенцията, получатели на плащания от бюджета на Агенцията или на Общността или подизпълнители. Тези лица могат пряко да предават на Комисията и Агенцията всякаква изискуема от тях значима информация и документация, въз основа на посочените в настоящото решение инструменти и сключени договори или споразумения, както и решения, взети в рамките на последните.
 Член 2
 Контрол
 1. В съответствие с Регламент (ЕО, Евратом) No 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и финансовия правилник, приет от Управителния съвет на Агенцията на 26 март 2003 г. съгласно разпоредбите на Регламент (ЕО, Евратом) No 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) No 1605/2002 на Съвета относно Финансовия регламент, приложим за общия бюджет на Европейските общности (2), както и с други нормативни документи, на които се позовава настоящото решение, в сключени договори и споразумения, както и решения, взети с бенефициери, установени в Швейцария, може да се предвижда извършването на научни, финансови, технологични или други одити във всеки момент на същите и подизпълнителите им от служители на Агенцията или Комисията, или от други упълномощени от тях лица.
 2. Длъжностните лица на Агенцията и Комисията, както и другите упълномощени от Комисията лица трябва да имат съответен достъп до обекти, дейности и документация, а също и до цялата информация, необходима за осъществяването на такива одити, включително такава в електронна форма. Това право на достъп трябва изрично да се посочва в договорите или споразуменията, сключени за целите на прилагането на инструментите, на които се позовава настоящото решение.
 3. Европейската сметна палата се ползва със същите права като Комисията.
 4. Одитите могат да се извършват до пет години след изтичане на срока на действие на настоящото решение или съгласно условията, предвидени в договорите или споразуменията или във взетите решения.
 5. Швейцарският федерален орган за контрол на финансите бива информиран предварително за извършваните на швейцарска територия одити. Това информиране не е законово условие за извършване на тези одити.
 Член 3
 Проверки на място
 1. В рамките на настоящото споразумение Комисията (OLAF — Европейската служба за борба с измамите) има право да извършва проверки на място и инспекции на швейцарска територия по реда и условията, предвидени в Регламент (Евратом, ЕО) No 2185/96 на Съвета от 11 ноември 1996 година относно контрола и проверките на място, извършвани от Комисията с оглед защита на финансовите интереси на Европейските общности срещу измами и други нередности (3).
 2. Проверките на място и инспекциите се подготвят и осъществяват от Комисията в тясно сътрудничество с Швейцарската федерална сметна палата или с останалите компетентни органи на Швейцария, определени от Швейцарската федерална сметна палата, които трябва да бъдат уведомявани навреме относно предмета, целта и правното основание за проверките и


text:
инспекциите, за да могат да окажат нужното съдействие. За целта длъжностните лица от компетентните органи на Швейцария могат да участват в проверките на място и инспекциите.
 3. Ако компетентните швейцарски органи поискат това, проверките на място и инспекциите могат да бъдат извършени съвместно от Комисията и швейцарските компетентни органи.
 4. Когато участниците в програмата се противопоставят на проверка на място или инспекция, органите на Швейцария, като действат съгласно националните правила, оказват на инспекторите на Комисията съдействието, от което се нуждаят, за да изпълнят задължението си по осъществяване на проверка на място или инспекция.
 5. Комисията съобщава във възможно най-кратък срок на Швейцарската федерална сметна палата всеки факт или съмнение за нередност, които тя е забелязала в хода на проверката на място или инспекцията. При всички случаи Комисията е длъжна да информира гореспоменатите органи относно резултата от тези проверки и инспекции.
 Член 4
 Информиране и консултиране
 1. С цел правилното прилагане на настоящото приложение компетентните органи на Швейцария и на Комисията редовно обменят информация и, по искане на една от страните, провеждат консултации.
 2. Компетентните швейцарски органи незабавно информират Агенцията и Комисията за всеки забелязан от тях факт или съмнение за нередност във връзка със сключването и изпълнението на договори или споразумения, сключени в съответствие с инструментите, посочени в настоящото решение.
 Член 5
 Поверителност
 Съобщената или получената информация в каквато и да е форма по силата на настоящото приложение се счита за служебна тайна и е защитена по същия начин, както е защитена аналогична информация от швейцарското право и от съответните разпоредби, приложими към институциите на Общността. Тази информация не може да бъде съобщавана на други лица освен на тези в институциите на Общността, в държавите членки или в Швейцария, чиито служебни задължения изискват те да са запознати с нея, нито пък може да бъде използвана за цели, различни от това да се осигури ефективна защита на финансовите интереси на договарящите се страни.
 Член 6
 Административни мерки и санкции
 Без да се накърнява прилагането на наказателното право на Швейцария, Агенцията или Комисията могат да налагат административни мерки и санкции съгласно Регламент (ЕО, Евратом) No 1605/2002, Регламент (ЕО, Евратом) No 2342/2002 и Регламент (ЕО, Евратом) No 2988/95 на Съвета от 18 декември 1995 г. за защита на финансовите интереси на Европейските общности (4).
 Член 7
 Възстановяване на дължими суми и принудително изпълнение
 Решенията на Агенцията или Комисията, взети в рамките на приложното поле на настоящото решение, по силата на които са наложени финансови задължения за различни от държавите правни субекти, имат изпълнителна сила в Швейцария.
 Заповедта за принудително изпълнение трябва да се издава без никакъв допълнителен контрол, освен проверка на истинността на изпълнителния акт от орган, определен от швейцарското правителство, което е длъжно да уведоми Агенцията или Комисията за това. Принудителното изпълнение се извършва по швейцарските процедурни правила. Законосъобразността на решението за принудително изпълнение подлежи на контрол от страна на Съда на Европейския съюз.
 Решенията на Съда на Европейския съюз по силата на арбитражна клауза подлежат на изпълнение при същите условия.
 (1) ОВ L 248, 16.9.2002 г., стр. 1.
 (2) ОВ L


text:
 21.6.2012
 BG
 Официален вестник на Европейския съюз
 L 161/39
 РЕШЕНИЕ НА СЪВМЕСТНИЯ КОМИТЕТ НА ЕИП
 No 32/2012
 от 10 февруари 2012 година
 за изменение на приложение XXII (Дружествено право) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXII към Споразумението бе изменено с Решение на Съвместния комитет на ЕИП No 161/2011 от 2 декември 2011 г. (1)
 (2)
 Решение 2011/30/ЕС на Комисията от 19 януари 2011 г. относно равностойността на системите за публичен надзор, за гарантиране на качеството, за разследване и санкции за одитори и одиторски дружества в някои трети държави и относно преходния период за одиторски дейности в Европейския съюз на някои одитори и одиторски дружества от трети държави (2) следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 10ев (Решение 2010/485/ЕС на Комисията) от приложение XXII към Споразумението се вмъква следната точка:
 „10ег.
 32011 D 0030: Решение 2011/30/ЕС на Комисията от 19 януари 2011 г. относно равностойността на системите за публичен надзор, за гарантиране на качеството, за разследване и санкции за одитори и одиторски дружества в някои трети държави и относно преходния период за одиторски дейности в Европейския съюз на някои одитори и одиторски дружества от трети държави (ОВ L 15, 20.1.2011 г., стр. 12).“
 Член 2
 Текстовете на Решение 2011/30/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 11 февруари 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 10 февруари 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 76, 15.3.2012 г., стр. 48.
 (2) ОВ L 15, 20.1.2011 г., стр. 12.
 (3) С отбелязани конституционни изисквания.
 Съвместна декларация на договарящите се страни относно Решение на Съвместния комитет на ЕИП No 32/2012 от 10 февруари 2012 г. за включване на Решение 2011/30/ЕС на Комисията в Споразумението
 „Решение 2011/30/ЕС на Комисията от 19 януари 2011 г. разглежда в няколко члена равностойността по отношение на трети държави. Включването на това решение не засяга приложното поле на Споразумението за ЕИП.“


text:
 4.10.2012
 BG
 Официален вестник на Европейския съюз
 L 270/35
 РЕШЕНИЕ НА СЪВМЕСТНИЯ КОМИТЕТ НА ЕИП
 No 112/2012
 от 15 юни 2012 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 95/2012 от 30 април 2012 г. (1)
 (2)
 Решение 2010/361/ЕС на Комисията от 28 юни 2010 г. относно признаването на Израел по отношение на образованието, обучението и сертифицирането на моряците за признаване на удостоверенията за правоспособност (2) следва да бъде включено в Споразумението.
 (3)
 Решение 2010/363/ЕС на Комисията от 28 юни 2010 г. относно признаването на Алжир по отношение на образованието, обучението и сертифицирането на моряците за признаване на удостоверенията за правоспособност (3) следва да бъде включено в Споразумението.
 (4)
 Решение 2010/704/ЕС на Комисията от 22 ноември 2010 г. относно признаването на Шри Ланка по отношение на образованието, обучението и освидетелстването на моряците за признаване на свидетелствата за правоспособност (4) следва да бъде включено в Споразумението.
 (5)
 Решение 2010/705/ЕС на Комисията от 22 ноември 2010 г. относно отнемане на признаването на Грузия по отношение на образованието, обучението и освидетелстването на морските лица за признаване на свидетелствата за правоспособност (5) следва да бъде включено в Споразумението.
 (6)
 Решение 2011/259/ЕС на Комисията от 27 април 2011 г. относно признаването на Тунис по отношение на образованието, обучението и сертифицирането на моряците за признаване на удостоверенията за правоспособност (6) следва да бъде включено в Споразумението.
 (7)
 В Споразумението следва да бъде включен списък на съответните удостоверения, признати съгласно процедурата, предвидена в член 18, параграф 3 от Директива 2001/25/ЕО на Европейския парламент и на Съвета относно минималната степен на обучение на морските лица (положението към 22 май 2002 г.) (2002/C 155/03) (7).
 (8)
 В Споразумението следва да бъде включен списък на съответните удостоверения, признати съгласно процедурата, предвидена в член 18, параграф 3 от Директива 2001/25/ЕО относно минималната степен на обучение на морските лица (положението към 17 февруари 2003 г.) (2003/С 268/04) (8).
 (9)
 В Споразумението следва да бъде включен списък на съответните удостоверения, признати съгласно процедурата, предвидена в член 18, параграф 3 от Директива 2001/25/ЕО относно минималната степен на обучение на морските лица (положението към 31 декември 2004 г.) (2005/С 85/04) (9),
 ПРИЕ НАСТОЯЩОТО РЕШЕНИЕ:
 Член 1
 След точка 56й (Директива 2008/106/ЕО на Европейския парламент и на Съвета) от приложение XIII към Споразумението се вмъкват следните точки:
 „56йа.
 52002XC0629(02): Списък на съответните сертификати, признати съгласно процедурата, предвидена в член 18, параграф 3 от Директива 2001/25/ЕО на Европейския парламент и на Съвета относно минималната степен на обучение на морските лица (положението към 22 май 2002 г.) (2002/C 155/03) (ОВ C 155, 29.6.2002 г., стр. 11).
 56йб.
 52003XC1107(01): Списък на съответните сертификати, признати съгласно процедурата, предвидена в член 18, параграф 3 от Директива 2001/25/ЕО относно минималната степен на обучение на морските лица (положението


text:
към 17 февруари 2003 г.) (2003/С 268/04) (ОВ C 268, 7.11.2003 г., стр. 7).
 56йв.
 52005XC0407(01): Списък на съответните сертификати, признати съгласно процедурата, предвидена в член 18, параграф 3 от Директива 2001/25/ЕО относно минималната степен на обучение на морските лица (положението към 31 декември 2004 г.) (2005/С 85/04) (ОВ C 85, 7.4.2005 г., стр. 8).
 56йг.
 32010 D 0361: Решение 2010/361/ЕС на Комисията от 28 юни 2010 г. относно признаването на Израел по отношение на образованието, обучението и сертифицирането на моряците за признаване на удостоверенията за правоспособност (ОВ L 161, 29.6.2010 г., стр. 9).
 56йд.
 32010 D 0363: Решение 2010/363/ЕС на Комисията от 28 юни 2010 г. относно признаването на Алжир по отношение на образованието, обучението и сертифицирането на моряците за признаване на удостоверенията за правоспособност (ОВ L 163, 30.6.2010 г., стр. 42).
 56йе.
 32010 D 0704: Решение 2010/704/ЕС на Комисията от 22 ноември 2010 г. относно признаването на Шри Ланка по отношение на образованието, обучението и освидетелстването на морските лица за признаване на свидетелствата за правоспособност (ОВ L 306, 23.11.2010 г., стр. 77).
 56йж.
 32010 D 0705: Решение 2010/705/ЕС на Комисията от 22 ноември 2010 г. относно отнемане на признаването на Грузия по отношение на образованието, обучението и освидетелстването на морските лица за признаване на свидетелствата за правоспособност (ОВ L 306, 23.11.2010 г., стр. 78).
 56йз.
 32011 D 0259: Решение 2011/259/ЕС на Комисията от 27 април 2011 г. относно признаването на Тунис по отношение на образованието, обучението и сертифицирането на моряците за признаване на удостоверенията за правоспособност (ОВ L 110, 29.4.2011 г., стр. 34).“
 Член 2
 Текстовете на решения 2010/361/ЕС, 2010/363/ЕС, 2010/704/ЕС, 2010/705/ЕС и 2011/259/ЕС и списъци 2002/C 155/03, 2003/С 268/04 и 2005/C 85/04 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 16 юни 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (10).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 юни 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 248, 13.9.2012 г., стр. 33.
 (2) ОВ L 161, 29.6.2010 г., стр. 9.
 (3) ОВ L 163, 30.6.2010 г., стр. 42.
 (4) ОВ L 306, 23.11.2010 г., стр. 77.
 (5) ОВ L 306, 23.11.2010 г., стр. 78.
 (6) ОВ L 110, 29.4.2011 г., стр. 34.
 (7) ОВ C 155, 29.6.2002 г., стр. 11.
 (8) ОВ C 268, 7.11.2003 г., стр. 7.
 (9) ОВ C 85, 7.4.2005 г., стр. 8.
 (10) Без отбелязани конституционни изисквания.


text:
 Важна правна забележка
 |
 22002D0061
 Официален вестник n° L 238 , 05/09/2002 стр. 0028 - 0029 специално чешко издание глава 11 том 07 стр. 244 - 245 специално испанско издание глава 11 том 07 стр. 244 - 245 специално унгарско издание глава 11 том 07 стр. 244 - 245 специално литвийско издание глава 11 том 07 стр. 244 - 245 LV.ES глава 11 том 07 стр. 244 - 245 MT.ES глава 11 том 07 стр. 244 - 245 PL.ES глава 11 том 07 стр. 244 - 245 SK.ES глава 11 том 07 стр. 244 - 245 специално словенско издание глава 11 том 07 стр. 244 - 245
 Решение на Съвместния комитет на ЕИПNo 61/2002от 31 май 2002 годиназа изменение на приложение ХХ (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХХ към споразумението беше изменено с Решение No 41/2002 на Съвместния комитет на ЕИП от 19 април 2002 г. [1].(2) Регламент (ЕО) No 120/97 на Съвета от 20 януари 1997 г. за изменение на Регламент (ЕИО) No 259/93 за надзора и контрола на превоза на отпадъци във рамките на, за и от Европейската общност [2], се включва в текста на споразумението.(3) Ефектът от Регламент (ЕО) No 120/97 се състои в това, че се забранява износът с цел рециклиране на някои видове отпадъци в страни, различни от страните, за които се отнася решението на Организацията за икономическо сътрудничество и развитие (ОИСР).(4) Подобен експорт за Лихтенщайн трябва също да бъде разрешен в съответствие с член 16, параграф 1 от Регламент (ЕИО) No 259/93.(5) Промените в Регламент (ЕИО) No 259/93 следва да бъдат приспособени след присъединяването на Република Австрия, Република Финландия и Кралство Швеция към Европейския съюз,РЕШИ:Член 1Следното тире се прибавя в точка 32в (Регламент (ЕИО) No 259/93 на Съвета) от приложение ХХ към споразумението:- "— 397 R 0120: Регламент (ЕО) No 120/97 на Съвета от 20 януари 1997 г. (ОВ L 22, 24.1.1997 г., стр. 14)."Член 2Адаптациите в точка 32в от приложение ХХ към споразумението се заменят със следния текст:"В член 16 , параграф 1, текстът в буква а) да се чете "страни, в които се прилага решението на ОИСР и в Лихтенщайн".Исландия и Норвегия въвеждат необходимите мерки за съблюдаване на разпоредбите на регламента от 1 януари 1995 г.Лихтенщайн въвежда необходимите мерки за съблюдаване на разпоредбите на членове 2, 40, 41 и 42 от регламента, считано от 1 юли 1996 г."Член 3Текстовете на Регламент (ЕО) No 120/97 на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 4Настоящото решение влиза в сила на 1 юни 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 5Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в


text:
 Важна правна забележка
 |
 21998A1118(01)
 Официален вестник n° L 308 , 18/11/1998 стр. 0004 - 0011 специално чешко издание глава 04 том 04 стр. 80 - 87 специално испанско издание глава 04 том 04 стр. 80 - 87 специално унгарско издание глава 04 том 04 стр. 80 - 87 специално литвийско издание глава 04 том 04 стр. 80 - 87 LV.ES глава 04 том 04 стр. 80 - 87 MT.ES глава 04 том 04 стр. 80 - 87 PL.ES глава 04 том 04 стр. 80 - 87 SK.ES глава 04 том 04 стр. 80 - 87 специално словенско издание глава 04 том 04 стр. 80 - 87
 19980401Споразумениемежду Европейската общност и Република Габон относно извършване на риболовна дейност в крайбрежните води на ГабонЕВРОПЕЙСКАТА ОБЩНОСТ, оттук нататък наричана "Общността", иРЕПУБЛИКА ГАБОН,КАТО ОТЧИТАТ духа на сътрудничество в резултат от Конвенцията от Ломе, от една страна, и добрите взаимоотношения на сътрудничество между Общността и Република Габон, от друга страна;КАТО ОТЧИТАТ желанието на Република Габон да насърчава рационалното използване на нейните риболовни ресурси посредством интензивно сътрудничество;КАТО ПРИПОМНЯТ, че по отношение по-специално на морския риболов, Република Габон упражнява своя суверенитет или юрисдикция върху зона, която се простира на разстояние до 200 морски мили от нейния бряг;КАТО ИМАТ ПРЕДВИД Конвенцията на Организацията на обединените нации по морско право, подписана от двете страни;КАТО ПОТВЪРЖДАВАТ, че упражняването на суверенни права от крайбрежни държави върху водите, които са под тяхна юрисдикция, с цел да се експлоатират, запазят и управляват живите ресурси, трябва да се осъществява в съответствие с принципите на международното право;РЕШЕНИ да осъществяват своите взаимоотношения в дух на взаимно доверие и уважение към интересите една на друга в сферата на морския риболов, както е записано в Конвенцията от Ломе;В ЖЕЛАНИЕТО СИ да установят сроковете и условията, които регулират риболовните дейности от взаимен интерес за двете страни,СЕ СПОРАЗУМЯХА ЗА СЛЕДНОТО:Член 1Целта на настоящото споразумение е да установи принципите и правилата, които в бъдеще ще регулират, във всички отношения, риболовните дейности на кораби, които плават под флаговете на държави-членки от Общността, оттук нататък наричани "кораби на Общността", във водите, върху които Република Габон има суверенитет или юрисдикция по отношение на риболовни райони, оттук нататък наричани "риболовна зона на Габон".Член 21. С настоящото Република Габон се задължава да разрешава упражняването на риболовни дейности от кораби на Общността в своята риболовна зона в съответствие с настоящото споразумение, и по-специално в съответствие с приложението към него.2. Риболовните дейности, които се регулират от настоящото споразумение, са обект на законите и регламентите, които са в сила в Република Габон.Член 31. С настоящото Общността се задължава да предприеме всички необходими стъпки, за да гарантира, че нейните кораби съблюдават разпоредбите на настоящото споразумение и правилата и регламентите, които регулират риболова в риболовната зона на Габон.2. Властите в Габон нотифицират Европейската комисия за всички изменения на споменатите правила и регламенти, преди те да бъдат приложени.3. Стъпките, които са предприети от властите в Габон, за регулиране на риболова с оглед запазване на риболовните ресурси, се основават на обективни и научни критерии. Те се прилагат без разграничение на корабите


text: на Общността, без да са в противоречие със споразуменията, сключени между развиващи се държави в рамките на отделен географски район, включително взаимни риболовни споразумения.Член 41. Риболовните дейности, осъществявани от кораби на Общността в риболовната зона на Габон съгласно настоящото споразумение, подлежат на притежание на риболовна лицензия, който се издава от властите в Габон по искане на Общността.2. Властите в Габон издават риболовни лицензии в рамките, посочени по категория на кораба в Протокола, приложен към настоящото споразумение.3. Издаването на лицензии подлежи на заплащане на такса от страна на засегнатите корабособственици.4. Процедурата за подаване на заявления за лицензия, таксите, които следва да бъдат заплатени, и начините за плащане са посочени в приложението.Член 5Договарящите страни се задължават да координират своите усилия или директно, или в рамките на международни организации, за да осигурят управлението и запазването на живите ресурси в централната източна част на Атлантическия океан, както и да подпомагат съответните научни проучвания.Член 6Корабите, които имат право съгласно условията на настоящото споразумение, да ловят риба в риболовната зона на Габон, се задължават да изпращат своите отчети за улов на властите в Габон, в съответствие с разпоредбите, които са посочени в приложението.Член 7В отговор на възможностите за риболов, предоставени съгласно член 2, Общността отпуска финансова помощ на Република Габон в съответствие с условията и процедурата, посочени в протокола, приложен към настоящото споразумение, без това да засяга финансирането, договорено за Република Габон съгласно Конвенцията от Ломе.Член 8В случай на спор относно тълкуването или приложението на настоящото споразумение, между страните се провеждат консултации.Член 9Създава се Съвместен комитет, който да осигурява правилното прилагане на настоящото споразумение.Комитетът заседава последователно в Република Габон и в Общността, по искане на която и да е от договарящите страни.Член 10Ако властите в Габон вземат решение, в резултат от развитието в състоянието на запасите, да предприемат мерки за запазване на риболовните ресурси, което ще засегне дейностите на корабите на Общността, между страните се провеждат консултации с цел да се адаптират приложението и протокола. Тези консултации се основават на принципа, че всяко значително намаляване на възможностите за риболов, посочени в протокола, трябва да доведе до пропорционално намаление на финансовата компенсация, която се изплаща от Общността.Член 11Нищо в настоящото споразумение не засяга или накърнява какъвто и да е начин с гледните точки на която и да страна по отношение на какъвто и да е въпрос, свързан с морското право.Член 12Настоящото споразумение се прилага, от една страна, на териториите, на които се прилага Договорът за създаване на Европейската общност и съгласно условията, посочени в този договор, и от друга страна, на територията на Република Габон.Член 13Протоколът и приложението представляват неразделна част от настоящото споразумение.Член 14Настоящото споразумение се сключва за първоначален период от пет години, считано от датата на влизането му в сила. Освен ако една от страните не го прекрати, като уведоми за това шест месеца преди края на пет годишния период, то автоматично се подновява за допълнителни периоди от по две години, освен ако не се денонсира посредством уведомление, което се дава минимум три месеца преди края на който и да е такъв двугодишен период.Страните започват


text: преговори в случай, че някоя от тях денонсира настоящото споразумение.Преди края на периода на валидност на настоящия протокол, страните провеждат преговори, за да установят със споразумение какви изменения или допълнения към приложението или протокола са необходими.Член 15Настоящото споразумение, което е изготвено в два екземпляра на датски език, немски език, гръцки език, английски език, испански език, фински език, френски език, италиански език, нидерландски език, португалски език и шведски език, като всеки един от тези текстове е еднакво автентичен, влиза в сила от датата на неговото подписване.Съставено в Либревил на 1 април 1998 година.За Европейската общностЗа Република Габон--------------------------------------------------19980401Протоколотносно определянето на възможностите за риболов и финансовата компенсация, които са предвидени в Споразумението между Европейската общност и Република Габон относно извършване на риболовна дейност в крайбрежните води на ГабонЧлен 1От влизането в сила на споразумението и за период от три години, възможностите за риболов съгласно член 2 от споразумението са, както следва:- Сейнери за риба тон, с дълбоко замразяване: 42 кораба,- Надводни кораби, снабдени с парагади: 33 кораба.Член 21. Финансовата компенсация, посочена в член 7 от споразумението, се определя на 270000 ECU на година, като следва да се изплати не по-късно от 31 декември всяка година.2. Тази финансова компенсация покрива улов от 9000 тона риба тон на година във водите на Габон. Ако средното количество на риба тон, което всяка година се улавя от кораби на Общността във водите на риболовната зона на Габон, съгласно настоящия протокол, надхвърли това количество, сумата на финансовата компенсация се увеличава с 50 ECU за всеки допълнителен тон.3. Финансовата компенсация се изплаща по сметка No 47069 Х, "" (Морски риболов) на името на Обществената хазна на Република Габон.4. Използването на компенсацията попада в изключителната компетентност на правителството на Република Габон.Член 3По време на периода, който е обхванат в протокола, Общността отпуска допълнително 1215000 ECU за финансиране на мерките, описани по-долу, които се разпределят, както следва:1. 200000 ECU за научни и технически програми, които подпомагат по-доброто разбиране на риболовните райони и живите ресурси в риболовната зона на Габон;2. 455000 ECU за проекта за защита и наблюдение на риболовните зони;3. 355000 ECU за институционално подпомагане на административния департамент, който е отговорен за риболовните райони;4. ECU 105000 за стипендии за обучение и курсове за практическо обучение в разнообразни научни, технически и икономически сфери, които са свързани с риболовната дейност;5. ECU 50000 за дялове на Република Габон в международни риболовни организации;6. ECU 50000 за разходи на делегатите от Габон, които участват в международни срещи относно риболовните дейности.Решение за тези мерки се взема посредством взаимно споразумение между компетентните органи на Република Габон и Европейската комисия.Всички посочени суми се изплащат по сметка No 47069 Х, "" (Морски риболов), с изключение на тези, които са посочени в точки 4 и 6, които се изплащат, когато се използват.Министерството на Габон, което отговаря за риболовните райони, предава годишен доклад относно изпълнението на тези мерки и постигнатите резултати на Делегацията на Европейската комисия в Република Габон, три месеца след годишната дата на настоящия протокол. Комисията си запазва правото да изисква допълнителна информация за тези резултати от Министерството на Габон,


text: което отговаря за риболовните райони, и да преразглежда въпросните плащания с оглед на действителното изпълнение на мерките.Член 4Ако Комисията не успее да направи плащанията, предвидени в членове 2 и 3, прилагането на настоящия протокол може да бъде прекратено.--------------------------------------------------19980401ПРИЛОЖЕНИЕУСЛОВИЯ, КОИТО РЕГУЛИРАТ РИБОЛОВНИТЕ ДЕЙНОСТИ, ОСЪЩЕСТВЯВАНИ ОТ КОРАБИ НА ОБЩНОСТТА В РИБОЛОВНАТА ЗОНА НА ГАБОН1. Заявления за лицензии и формалности по издаванетоПроцедурата за подаване на заявления за лицензии и издаване на лицензии, които разрешават на кораби на Общността да осъществяват риболовна дейност в риболовната зона на Габон е, както следва.Съответните органи в Общността представят на Министерството на Габон, което отговаря за риболовните райони, посредством Делегацията на Европейската комисия в Република Габон, заявление за всеки кораб, който желае да осъществява риболовна дейност съгласно Споразумението, най-малко 15 дни преди началото на искания период на валидност.Заявленията се изготвят във формата, която е предвидена за тази цел от Министерството на Габон, което отговаря за риболовните райони, в съответствие с образеца, който е посочен в допълнение I.Лицензиите се подписват и издават от Министерството на Габон, което отговаря за риболовните райони, на корабособствениците или на техни представители, посредством Делегацията на Европейската комисия в Република Габон, в рамките на 15 работни дни от подаване на заявлението.Лицензиите се издават за всеки отделен кораб и не са преносими. По искане на Европейската комисия обаче, в случай на форсмажорни обстоятелства, лицензията на даден кораб се заменя с нова лицензия за друг кораб с идентични характеристики. Корабособственикът, чиято лицензия се заменя, връща отменената лицензия на Министерството на Габон, което отговаря за риболовните райони, чрез Делегацията на Европейската комисия.Новата лицензия посочва:- датата на издаване;- фактът, че анулира и заменя лицензията на предишния кораб.В такива случаи не се дължи никаква авансова сума. Лицензиите трябва да се съхраняват на борда във всеки един момент. При получаване на нотификация за плащане на авансовата сума, изпратена от Европейската комисия до Министерството на Габон, което отговаря за риболовните райони, обаче корабите се включват в списък на кораби, които имат разрешение за осъществяване на риболовна дейност, който списък се изпраща на органите в Габон, които са отговорни за инспекцията на риболовните райони. Докато се получи самата лицензия, може да бъде получено копие от лицензията по факс:; това копие, което дава разрешение на кораба да осъществява риболовна дейност до пристигане на оригиналния документ, трябва да се съхранява на борда.Лицензиите са валидни една година. Те могат да се подновяват.Определя се такса в размер на 25 ECU на тон улов в рамките на риболовните зони на Габон. Тя включва всички местни и национални такси, с изключение на пристанищни такси и такси за осигуряването на услуги.Министерството на Габон, което е отговорно за риболовните райони, съобщава начините за плащане на лицензионните такси, и по-специално данните на банковата сметка и валутата, която ще се използва.Лицензиите се издават при авансово плащане на годишна сума от 2500 ECU за един сейнер за риба тон, 1100 ECU за надводен кораб, снабден с парагади, с повече от 150 БРТ и 800 ECU за надводен кораб, снабден с парагади, с по-малко или равно на 150 БРТ.2. Отчет за улова и отчет за


text: таксите, които се дължат от корабособственицитеКапитанът попълва формуляр за риболов, който отговаря на образец ICCAT в допълнение 2, за всеки период, който е прекаран в риболовна дейност в риболовната зона на Габон.Формулярът, който трябва да бъде четливо попълнен и подписан от капитана на кораба, се изпраща колкото е възможно по-скоро на Министерството на Габон, което отговаря за риболовните райони, и за обработка – на Френския институт за научни изследвания за развитие и сътрудничество (Orstom: Управление за презокеански научни и технически изследвания) или Испанския институт по океанография (IEO).Ако тези разпоредби не бъдат изпълнени, Министерството на Габон, което отговаря за риболовните райони, си запазва правото да прекрати лицензията на кораба, който извършва нарушението, докато бъдат изпълнени тези формалности, и да приложи наказанията, които са предвидени съгласно националното право.Преди 15 април всяка година, държавите-членки информират Европейската комисия за тонажа, уловен през изминалата година, както е потвърден от научните институти. На основата на тези цифри Комисията прави разпределение на дължимите такси по отношение на риболовната година, което след това изпраща на Министерството на Габон, отговорно за риболовните райони.Корабособствениците се нотифицират за това разпределение от Европейската комисия най-късно до края на м. април и разполагат с 30 дни, през които да изпълнят своите финансови задължения. Корабособствениците не могат да възстановят разликата в случаи, когато дължимата сума във връзка с действително осъществените риболовни дейности е по-малка от авансовото плащане.3. Инспекция и контролКорабите на Общността, които осъществяват риболовна дейност в риболовната зона на Габон, разрешават и подпомагат качването на борда и изпълнението на задачите на длъжностните лица на Габон, които са отговорни за инспекцията и контрола на риболовните дейности. Тези длъжностни лица не следва да остават на борда по-дълго от времето, което е необходимо за проверка на улова чрез вземане на проби и извършване на някакви други инспекции, които са свързани с риболовните дейности.4. НаблюдателиПо молба на властите на Габон, сейнерите за риба тон и надводните кораби, снабдени с парагади, вземат на борда си наблюдател, който се третира като член на ръководния персонал. Времето, прекарано на борда от наблюдателя, се определя от властите на Габон, но като правило не следва да надвишава времето, което се изисква за изпълнение на неговите задължения. Веднъж след като се е качил на борда, наблюдателят:- наблюдава риболовните дейности на корабите,- проверява позицията на корабите, ангажирани в риболовни дейности,- извършва вземане на биологични проби в контекста на научни програми,- отбелязва използваните риболовни съоръжения,- проверява данните за улова за зоната на Габон, които са записани в бордовия дневник.Докато е на борда, наблюдателят:- трябва да предприеме всички необходими стъпки, за да гарантира, че условията, при които е взет на борда, и неговото присъствие на борда не възпрепятстват или затрудняват риболовните дейности,- трябва да уважава материалите и оборудването на борда и поверителността на всички документи, които принадлежат на плавателното средство.Условията, които регулират неговото качване на кораба, се договарят между корабособственика или негов представител и властите на Габон. Ако корабособственикът не е в състояние да качи наблюдателя на борда и да го остави на пристанище в Габон, което е взаимно договорено с властите на Габон, корабособственикът поема


text: разходите, които са необходими, за да вземе наблюдателя на борда и да го остави на брега.Ако наблюдателят не присъства на договореното време и място и през дванадесетте часа, които следват договореното време, корабособственикът се освобождава от задължението си да качи наблюдателя на борда.5. Риболовни зониНа корабите, посочени в член 1 от протокола, се разрешава да участват в риболовни дейности във водите, отвъд дванадесет морски мили от базовите линии.6. Влизане и напускане на зонатаКорабите нотифицират Министерството на Габон, отговорно за риболовните райони, за тяхното намерение да влязат или да напуснат риболовната зона на Габон най-малко 24 часа предварително. Когато нотифицират за своето напускане, корабите също така нотифицират и за приблизителното изчисление на улова, който е хванат през периода от време, който са прекарали в риболовната зона на Габон. За предпочитане е тази информация да бъде съобщена по факс: или, за кораби, които не са оборудвани с факс:, по радио.Кораб, за който е установено, че осъществява риболовна дейност, без да е информирал Министерството на Габон, отговорно за риболовните райони, се счита за кораб без лицензия.Корабите се информират за съответния номер на факс: и радиочестота, когато се издава риболовната лицензия.Министерството на Габон, отговорно за риболовните райони, и корабособствениците пазят копие от съобщенията по факс: или запис на съобщенията по радио, докато двете страни се споразумеят за окончателния отчет на дължимите такси, упоменат в точка 2.7. Зони, затворени за корабоплаванеЗоните, които се намират в съседство с дейности за добив на петрол, се затварят за всички кораби.Министерството на Габон, отговорно за риболовните райони, нотифицира координатите на тези зони на корабособствениците, когато се издава риболовната лицензия.Зоните, които са затворени за кораби, също се нотифицират с цел информация и на Делегацията на Европейската комисия в Република Габон, както и всички промени на тези зони, които трябва да бъдат съобщени най-малко два месеца преди влизането им в сила.8. Използване на услугиКогато е възможно, корабите на Общността трансбордират и си осигуряват доставките и услугите, които са им необходими, в пристанищата на Габон.9. Акостиране(1) Делегацията на Европейската комисия в Република Габон бива информирана в рамките на два работни дни за акостирането на всеки кораб на Общността, който осъществява риболовна дейност съгласно Споразумение за риболовните райони, сключено между Общността и трета държава, в изключителната икономическа зона на Република Габон. Същевременно ѝ се дава кратък доклад за обстоятелствата и причините, довели до това акостиране.(2) Преди да бъдат обсъждани каквито и да било мерки, насочени към капитана или екипажа на кораба, или каквото и да е действие относно товара и оборудването на кораба, различни от тези за доказателство за безопасност, свързано с предполагаемото нарушение, се провежда консултативна среща, в рамките на един работен ден от получаването на горната информация, между Делегацията на Европейската комисия в Република Габон, Министерството на Габон, отговорно за риболовните райони, и инспекционните органи, като е възможно тя да бъде посетена и от представител на засегнатата държава-членка. На срещата страните обменят всякаква свързана с въпроса документация или информация, която помага за изясняване на обстоятелствата за възникналите факти. Корабособственикът или негов представител биват информирани за резултата от срещата и за всички